3. การประกอบธุรกิจของแต่ละสายผลิตภัณฑ์

ผลิตภัณฑ์ของบริษัท ได้แก่ สีคุณภาพสูงสำหรับใช้ทาในงานอุตสาหกรรมและงานโครงเหล็ก
ที่ใช้ในงานก่อสร้างต่างๆ อาทิ โรงงานอุตสาหกรรมปิโตรเคมี โรงกลั่นน้ำมัน โรงผลิตไฟฟ้า
แท่นขุดเจาะก๊าซและน้ำมันในอ่าวไทย เพื่อป้องกันสนิมเหล็ก รวมไปถึงสีพ่นซ่อมรถยนต์คุณภาพสูง
สีเคลือบไม้ สีทาเฟอร์นิเจอร์ และสีทาอาคาร เป็นต้น
โดยบริษัทมีรายได้จากการจำหน่ายผลิตภัณฑ์ดังกล่าวในปี 2549 ปี 2550 และในปี 2551
คิดเป็นร้อยละ 99.04 ร้อยละ 99.02 และร้อยละ 99.27
ของยอดจำหน่ายรวมของบริษัทตามลำดับ

ลักษณะผลิตภัณฑ์ 

ผลิตภัณฑ์หลักของบริษัทแยกเป็น 5 ประเภทตามลักษณะการใช้งาน ดังนี้

สีป้องกันสนิม (Protective Coating) 

  เป็นสีพิเศษทางด้านวิศวกรรมที่ใช้สำหรับทาโครงสร้างเหล็ก เพื่อป้องกันสนิม
  และทนทานต่อมลภาวะ (อาทิ แสงแดด ไอน้ำเค็ม เป็นต้น) และสารเคมี
  รวมทั้งคงสภาพความสวยงามในอุตสาหกรรมหนัก ให้มีอายุการใช้งานที่ยาวนาน
  ซึ่งโดยปกติหากจำแนกประเภทในเชิงวิศวกรรมแล้ว สีป้องกันสนิมจะประกอบด้วย สีรองพื้น,
  สีชั้นกลาง และสีทับหน้า ซึ่งแต่ละชั้นจะทำหน้าที่ และให้คุณสมบัติที่แตกต่างกัน ดังนี้

  สีรองพื้น : ใช้ป้องกันสนิมเหล็ก และให้ความยึดเกาะที่ดีกับผิวเหล็ก อาทิ สี Inorganic Zinc
  Primer

  สีชั้นกลาง : ใช้เสริมความแข็งแรงให้กับระบบสี อาทิ สีอีพ๊อกซี่

  สีทับหน้า : ใช้ป้องกันพื้นผิวเหล็กจากสภาวะแวดล้อมภายนอก (อาทิ แสงแดด, ไอน้ำเค็ม
  และสารเคมี เป็นต้น) อาทิ สีโพลียูเรเทน

สีเคลือบไม้ (Timber Coating)

  เป็นสีที่ใช้สำหรับเคลือบผิวไม้ให้เกิดความสวยงามและคงทนต่อสภาพการใช้งานจริง
  ซึ่งโดยทั่วไปมักใช้เคลือบหลายชั้นเพื่อให้ได้คุณสมบัติที่ต้องการ อาทิ ความเรียบเนียน เป็นเงา
  ทนทานต่อสารเคมีที่มีในผลิตภัณฑ์ทำความสะอาด เป็นต้น

สีทาอาคาร (Decorative Paints)

  เป็นสีที่ใช้สำหรับเคลือบอาคาร, บ้าน, โรงแรม และสำนักงานทั่วไป
  เพื่อให้เกิดความสวยงามและทนทานจากสภาวการณ์ต่างๆ
  ซึ่งโดยทั่วไปสีทาอาคารจะประกอบไปด้วยสีรองพื้นและสีทับหน้า
  โดยสีบางชนิดจะมีคุณสมบัติยืดหยุ่นต่อพื้นผิว ป้องกันน้ำรั่วซึม ทนเชื้อราทั้งภายนอกและภายใน
  และสามารถเช็ด/ล้างสิ่งสกปรกได้ง่าย
  นอกจากนี้สีทาอาคารบางชนิดยังสามารถสะท้อนความร้อนเพื่อประหยัดพลังงาน
  และเป็นสีที่ไร้กลิ่นที่ใช้ทาภายในโดยไม่สร้างอาการแพ้ให้แก่ผู้อยู่อาศัยด้วย

สีอุตสาหกรรม (Industrial Coating)

  เป็นสีที่ใช้เป็นส่วนประกอบหนึ่งในการผลิตสินค้าอุตสาหกรรมของโรงงานอุตสาหกรรมต่างๆ
  ซึ่งประเภทของสีอุตสาหกรรมจะมีความหลากหลายและแตกต่างตามความต้องการของอุตสาหกรรมนั้นๆ

  3.1.5 สีพ่นซ่อมรถยนต์ (Automotive Refinish)

  เป็นสีที่ใช้พ่นซ่อมรถยนต์ ตามอู่ซ่อมสีรถยนต์ทั่วไป
  โดยที่ประเทศไทยเป็นฐานผลิตรถยนต์ใหญ่ในภูมิภาคเอเชียตะวันออกเฉียงใต้
  และคนไทยมีอัตราส่วนในการใช้รถยนต์ค่อนข้างสูง ดังนั้น
  ตลาดสีพ่นซ่อมรถยนต์จึงมีตลาดที่ใหญ่พอสมควร

ตารางสรุปลักษณะผลิตภัณฑ์ของ บริษัท ไดเมท (สยาม) จำกัด (มหาชน)

+------------+---------------------------+----------------------------+
| ปร         | ชนิดของผลิตภัณฑ์              | การนำใช้งาน/กลุ่มลูกค้าเป้าหมาย  |
| ะเภทผลิตภัณฑ์ |                           |                            |
+------------+---------------------------+----------------------------+
| 1.         | -   สีรองพื้นสังกะสี (Zinc     | -   โรงงานปิโตรเคมี          |
| สีป้องกันสนิม  |     Rich Coating)         |     (Petrochemical Plant)  |
|            |                           |                            |
| (          | -   สีรองพื้นป้องกันสนิม        | -   โรงงานผลิตไฟฟ้า          |
| Protective |     (Anti-Corrosive       |     (Electricity           |
|            |     Primer)               |     Generating Plant)      |
| Coating)   |                           |                            |
|            | -   สีอีพ็อกซี่คุณภาพสูง (High   | -   โรงกลั่นน้ำมัน (Oil        |
|            |     Performance Epoxies   |     Refineries)            |
|            |     Surface Tolerance     |                            |
|            |     Epoxy Coating)        | -   โครงการขั้นพื้นฐานขนาดใหญ่  |
|            |                           |                            |
|            | -   สีโพลียูรีเทน             | (Massive Infrastructure    |
|            |     (Polyurethane         | Project)                   |
|            |     Coating)              |                            |
|            |                           | -   แท่นขุดเจาะนอกชายฝั่ง (Off |
|            | -   สีอาคารทนมลภาวะ        |     Shore Platform)        |
|            |     (Waterborne Acrylic)  |                            |
|            |                           | -   โรงงานผลิตน้ำบริโภค       |
|            | -   อื่นๆ (Other Coatings)  |                            |
|            |     เช่น สีทนความร้อน        | (Potable Water Treatment   |
|            |     สีเคลือบภายใน สัมผัส/เก็บ  | Plants)                    |
|            |     น้ำมัน ก๊าซ น้ำดื่ม สารเคมี  |                            |
|            |     สีทนคลื่นและของหนักกระแทก | -   ระบบขนส่งน้ำบริโภค        |
|            |     สีกันเพรียงไร้ สารดีบุก     |                            |
|            |     เป็นต้น                 | (Potable Water             |
|            |                           | Transmission Lines)        |
|            |                           |                            |
|            |                           | -   โรงงานผลิตสารเคมี.       |
|            |                           |     (Chemical Plants)      |
|            |                           |                            |
|            |                           | -   คลังเก็บน้ำมัน (Fuel Oil   |
|            |                           |     Storage Tank Farm)     |
|            |                           |                            |
|            |                           | -   โรงงานอุตสาหกรรมต่างๆ    |
|            |                           |     (Industries)           |
+------------+---------------------------+----------------------------+
| 2.         | -   สีอุดเสี้ยนไม้ (Filler)    | -   อุตสาหกร                |
| สีเคลือบไม้   |                           | รมเฟอร์นิเจอร์ทั้งนำเข้าและส่งออก |
|            | -   สีย้อมไม้ (Stain)        |     ต่างประเทศ              |
| (Timber    |                           |                            |
| Coating)   | -   สีไนโตรเซลลูโลส แลคเกอร์ | (Furniture Industrial      |
|            |                           | Import & Export)           |
|            | (Nitrocellulose Lacquer)  |                            |
|            |                           | -   ธุรกิจติดตั้งเฟอร์นิเจอร์      |
|            | -   สีพรีคาตาลิส แลคเกอร์     |     (Furniture Build In)   |
|            |                           |                            |
|            | (Pre-Catalyses Lacquer)   | -   โรงงานเฟอร์นิเจอร์ที่ผลิต    |
|            |                           | จำหน่ายในประเทศและต่างประเทศ |
|            | -   สีอะมิโน (Urea-Based    |                            |
|            |     Coating)              | (Furniture Factories for   |
|            |                           | Local Market and           |
|            | -   สีโพลียูรีเทน             |                            |
|            |     (Polyurethane         | Export)                    |
|            |     Coating)              |                            |
|            |                           | -   ธุรกิจรับตบแต่งภายใน       |
|            | -   สีปราศจากฟอร์มาลดีไฮด์    |     (Interior Decoration)  |
|            |                           |                            |
|            | (Free-Formaldehydes)      |                            |
|            |                           |                            |
|            | -   สีอะครีลิค (Acrylic)     |                            |
|            |                           |                            |
|            | -   สีสูตรน้ำ (Water Based)  |                            |
|            |                           |                            |
|            | -   สียูวี (UV-Cure)         |                            |
+------------+---------------------------+----------------------------+

ตารางสรุปลักษณะผลิตภัณฑ์ของ บริษัท ไดเมท (สยาม) จำกัด (มหาชน) (ต่อ)

+------------+---------------------------+----------------------------+
| ปร         | ชนิดของผลิตภัณฑ์              | การนำใช้งาน/กลุ่มลูกค้าเป้าหมาย  |
| ะเภทผลิตภัณฑ์ |                           |                            |
+------------+---------------------------+----------------------------+
|   3.       | -   สีทับหน้าภายนอก          | -   บ้านพักอาศัย (Homestead)  |
|   สีทาอาคาร |                           |                            |
|            | (Topcoat Emulsion Paint   | -   อาคารสำนักงาน           |
| (          | for Exterior)             |     (Building)             |
| Decorative |                           |                            |
|            | -   สีทับหน้าภายใน           | -   คอนโดมิเนียม             |
| Paints)    |                           |     (Condominium)          |
|            | (Topcoat Emulsion Paint   |                            |
|            | for Interior)             | -   โรงแรม (Hotel)         |
|            |                           |                            |
|            | -   สีรองพื้นปูน (Wattyl      | -   โรงพยาบาล (Hospital)   |
|            |     Primer)               |                            |
|            |                           | -   โรงเรียน (School)       |
|            | -   สีรองพื้นเหล็ก (Metal     |                            |
|            |     Primer)               | -   อาคารสูง (High-rise     |
|            |                           |     Building)              |
|            | -   สีรองพื้นไม้ (Wood        |                            |
|            |     Primer)               | -   บ้านพักตากอากาศ (Resort) |
|            |                           |                            |
|            | -   สียืดหยุ่นกลบรอยแตกรายงา  | -   โครงการหมู่บ้านจัดสรร      |
|            |                           |     (Villas)               |
|            | (Elastomeric Coating for  |                            |
|            | Exterior)                 |                            |
|            |                           |                            |
|            | -   สีทาเสาสูงสื่อสาร         |                            |
|            |     (Telecom Tower        |                            |
|            |     Paints)               |                            |
|            |                           |                            |
|            | -   สีโพลียูรีเทนทับหน้า        |                            |
|            |     (Polyurethane         |                            |
|            |     Coating)              |                            |
|            |                           |                            |
|            | -   สีโป๊ว ทำให้ผิวเรียบ       |                            |
|            |     (Putty)               |                            |
|            |                           |                            |
|            | -   อื่นๆ (Other Coatings)  |                            |
|            |     เช่น สีป้องกันความร้อน     |                            |
|            |     และสีไร้กลิ่น             |                            |
+------------+---------------------------+----------------------------+
| 4.         | -   สีอบรองพื้น (Baking      | -   อุตสาหกรรมชิ้นส่วนรถยนต์    |
| สีอุตสาหกรรม |     Primer)               |                            |
|            |                           | (Car’s Spare part          |
| (          | -   สีอบทับหน้า (Baking      | Industries)                |
| Industrial |     Topcoat)              |                            |
|            |                           | -   ชิ้นส่วนรถยนต์ทั่วไป         |
| Coating)   | -   สีแห้งเร็วรองพื้น (Air Dry |     (Automotive Parts)     |
|            |     Primer)               |                            |
|            |                           | -   ถังแก๊สหุงต้ม (Gas         |
|            | -   สีแห้งเร็วทับหน้า (Air Dry |     Cylinder)              |
|            |     Topcoat)              |                            |
|            |                           | -   ชิ้นส่วน OEM (OEM Parts)  |
|            | -   สีสูตรน้ำ (Water Based)  |                            |
+------------+---------------------------+----------------------------+
| 5.         | -   สีรองพื้น (Primer)       | -   ร้านจำหน่ายสีพ่นซ่อมรถยนต์   |
| ส          |                           |                            |
| ีพ่นซ่อมรถยนต์ | -   สีพื้น (Body Coat)       | -   ผู้จัดจำหน่ายรายใหญ่        |
|            |                           |                            |
| (          | -   สีทับหน้าใส (Clear       | -   อู่ เคาะ พ่น สีรถยนต์       |
| Automotive |     Topcoat)              |                            |
|            |                           | -   โรงงานผลิตชิ้นส่วนรถยนต์    |
| Refinish)  | -   ยาขัดชนิดต่างๆ           |     เช่นหลังคาไฟเบอร์กล๊าส     |
|            |                           |     เป็นต้น                  |
+------------+---------------------------+----------------------------+

หมายเหตุ : บริษัทอยู่ระหว่างดำเนินการเพื่อศึกษาเกี่ยวกับการจดลิขสิทธิ์ตราสินค้า
ซึ่งหากการดำเนินการดังกล่าวเป็นผล บริษัทจะดำเนินการจดลิขสิทธิ์ตราสินค้า ต่อไป

 

3.2 การตลาดและภาวการณ์แข่งขัน

3.2.1 ภาวะอุตสาหกรรมและการแข่งขัน

3.2.1.1 ภาวะอุตสาหกรรม

สีเป็นผลิตภัณฑ์เคมีภัณฑ์ขั้นปลาย ซึ่งมีการนำไปใช้ในหลายอุตสาหกรรม ดังนั้น
การวิเคราะห์อุตสาหกรรมและการเติบโตของอุตสาหกรรมสีขึ้นอยู่กับอุตสาหกรรมอื่นๆ
ที่ใช้สีเป็นส่วนประกอบ อาทิ อุตสาหกรรมยานยนต์ อุตสาหกรรมก่อสร้าง อุตสาหกรรมบรรจุภัณฑ์
อุตสาหกรรมเครื่องใช้ไฟฟ้า และอุตสาหกรรมสิ่งพิมพ์ เป็นต้น
ซึ่งสามารถแบ่งอุตสาหกรรมสีออกตามลักษณะการใช้งานได้ 2 ประเภทหลัก คือ

1)  สีทาอาคาร (Decorative Paint) ซึ่งได้แก่ สีที่ใช้ในภาคอสังหาริมทรัพย์และภาคครัวเรือน

2)  สีอุตสาหกรรม (Industrial Paint) ซึ่งได้แก่ สีป้องกันสนิมสำหรับชิ้นส่วนรถยนต์
    สีพ่นซ่อมรถยนต์ สีทาไม้ สีป้องกันสนิมคุณภาพสูง สีทาเรือ สีสำหรับงานสิ่งพิมพ์ เป็นต้น

ในปี 2550 ตลาดสีในประเทศมีมูลค่า 25,500 ล้านบาท (ฝ่ายวิจัยธุรกิจ ธนาคารกรุงไทย จำกัด
(มหาชน)) โดยเพิ่มขึ้นจากปี 2549 ร้อยละ 6.3
ตามการขยายตัวของภาคอุตสาหกรรมที่เกี่ยวเนื่อง อาทิ อุตสาหกรรมยานยนต์
อุตสาหกรรมบรรจุภัณฑ์ อุตสาหกรรมเครื่องใช้ไฟฟ้า
ขณะที่ภาคการก่อสร้างและอสังหาริมทรัพย์ชะลอตัว สำหรับการนำเข้าสีมีมูลค่าลดลงร้อยละ 0.3
เนื่องจากผู้ผลิตในประเทศสามารถผลิตสีรองรับความต้องการของตลาดได้เพียงพอ
โดยแหล่งนำเข้าสีที่สำคัญได้แก่ ประเทศญี่ปุ่น ประเทศไต้หวัน และประเทศสิงคโปร์
สำหรับการส่งออกมีการปรับตัวเพิ่มขึ้นร้อยละ 4.5 เมื่อเทียบกับปีที่ผ่านมา
โดยส่วนใหญ่เป็นการส่งออกไปยังกลุ่มประเทศอาเซียนซึ่งได้แก่ ประเทศมาเลเซีย ประเทศฟิลิปปินส์
และประเทศกัมพูชา

ในปี 2551 คาดว่าตลาดสีในประเทศจะขยายตัวเพิ่มขึ้นร้อยละ 7.8 เมื่อเทียบกับปี 2550
หรือคิดเป็นมูลค่าประมาณ 27,500 ล้านบาท ตามการขยายตัวของอุตสาหกรรมเกี่ยวเนื่อง อาทิ
อุตสาหกรรมยานยนต์ และเครื่องใช้ไฟฟ้าเป็นต้น ทั้งนี้ เป็นผลมาจากการฟื้นตัวของผู้ใช้รายใหญ่
โดยเฉพาะอุตสาหกรรมยานยนต์ที่ยอดขายทั้งตลาดในประเทศและตลาดส่งออกได้มีการฟื้นตัวจากปีก่อน
นอกจากนี้ อุตสาหกรรมบรรจุภัณฑ์และอุตสาหกรรมเครื่องใช้ไฟฟ้าในช่วงเดือนมกราคม
ถึงเดือนเมษายน 2551 ที่ผ่านมาก็ยังเติบโตอยู่ในเกณฑ์ที่ดี
จึงน่าเป็นแรงขับเคลื่อนการเติบโตของตลาดสีอุตสาหกรรมได้ แต่อย่างไรก็ตาม
ปัญหาการปรับขึ้นราคาน้ำมันอย่างมากก็ได้ส่งผลกระทบต่อต้นทุนวัตถุดิบในการผลิตสี
และยังก่อให้เกิดภาวะเงินเฟ้อซึ่งเป็นปัจจัยที่ลดความเชื่อมั่นของผู้บริโภคและนักลงทุน
ส่งผลกระทบต่อไปยังการเติบโตของอุตสาหกรรมผู้ใช้สีอุตสาหกรรมและอุปสงค์ของสีอุตสาหกรรมในประเทศด้วย

ทั้งนี้ สีอุตสาหกรรมโดยส่วนใหญ่เป็นการผลิตเพื่อรองรับความต้องการในประเทศเป็นหลัก
ส่วนสีที่ส่งออกมีสัดส่วนเพียงประมาณร้อยละ 10
ซึ่งตลาดส่งออกสีอุตสาหกรรมส่วนใหญ่จะเป็นประเทศในภูมิภาคอาเซียน นอกจากนั้น
ยังมีบริษัทสีในประเทศที่ไปร่วมลงทุนเปิดโรงงานผลิตและจำหน่ายสีในประเทศเพื่อนบ้าน ได้แก่
เวียดนาม และลาว เพื่อเป็นการขยายตลาดไปยังประเทศที่มีศักยภาพทางเศรษฐกิจ
และกระจายความเสี่ยงทางการตลาดเนื่องจากการชะลอการเติบโตทางเศรษฐกิจและปัญหาทางการเมืองอาจส่งผลต่อการเติบโตของผู้ใช้สีอุตสาหกรรมได้
ส่วนผู้ใช้หลักในขณะนี้ ได้แก่ อุตสาหกรรมยานยนต์ อุตสาหกรรมบรรจุภัณฑ์
อุตสาหกรรมเครื่องใช้ไฟฟ้า อุตสาหกรรมเฟอร์นิเจอร์ และอุตสาหกรรมอื่นๆ เป็นต้น
โดยเมื่อพิจารณาในช่วงไตรมาสแรกปี 2551
ผู้ใช้สีอุตสาหกรรมรายใหญ่มีแนวโน้มเติบโตอยู่ในเกณฑ์ดี
โดยเฉพาะอุตสาหกรรมยานยนต์และบรรจุภัณฑ์ซึ่งคาดว่าจะเติบโตดีกว่าปีก่อน
จึงน่าจะส่งผลทำให้มูลค่าตลาดสีอุตสาหกรรมขยายตัวได้ดีกว่าปีที่ผ่านมา

สำหรับสีทาอาคารอาจได้รับผลกระทบจากธุรกิจอสังหาริมทรัพย์ที่มีแนวโน้มชะลอตัว
เนื่องจากผู้ประกอบการลดจำนวนโครงการใหม่เพราะราคาน้ำมันและราคาวัสดุก่อสร้างที่เพิ่มสูงขึ้น
อย่างไรก็ตาม การนำเข้าสีที่มีคุณสมบัติเฉพาะคาดว่าจะเพิ่มขึ้นร้อยละ 10.6
และสำหรับการส่งออกคาดว่าจะเพิ่มขึ้นร้อยละ 16.2
ซึ่งตลาดส่งออกหลักยังคงเป็นกลุ่มประเทศอาเซียนที่มีสัดส่วนกว่าร้อยละ 60
ของมูลค่าการส่งออกสีโดยรวม

ตารางแสดงมูลค่าตลาดสีในประเทศ

  ----------------------- ----------- ----------- ----------- -----------
  เครื่องชี้สำคัญ              2548        2549        2550        2551e

  ตลาดในประเทศ (ล้านบาท)   22,000      24,000      25,500      27,500

  อัตราการเปลี่ยนแปลง (%)    10.0        9.1         6.3         7.8

  การนำเข้า (ล้านบาท)       7,939       8,163       8,139       9,000

  อัตราการเปลี่ยนแปลง (%)    9.7         2.8         -0.3        10.6

  การส่งออก (ล้านบาท)       1,927       2,223       2,323       2,700

  อัตราการเปลี่ยนแปลง (%)    8.9         15.4        4.5         16.2
  ----------------------- ----------- ----------- ----------- -----------

ที่มา : ฝ่ายวิจัยธุรกิจ ธนาคารกรุงไทย จำกัด (มหาชน)

หมายเหตุ : e หมายถึงตัวเลขประมาณการโดยฝ่ายวิจัยธุรกิจ ธนาคารกรุงไทย จำกัด (มหาชน)

[]

สำหรับปัจจัยสนับสนุนการเพิ่มขึ้นของมูลค่าตลาดสีได้แก่

1.  กระทรวงอุตสาหกรรมกำหนดแผนการส่งเสริมด้านการผลิตในอุตสาหกรรมที่มีศักยภาพเพื่อทดแทนการนำเข้า
    โดยร่วมมือกับคณะกรรมการส่งเสริมการลงทุนในการส่งเสริมการลงทุนผลิตเครื่องจักร วัตถุดิบ
    วัตถุดิบกึ่งสำเร็จรูปสำหรับหลายอุตสาหกรรม ตั้งแต่ปี 2548
    ทำให้ความต้องการใช้สีในประเทศเพิ่มสูงขึ้น

2.  ปัจจุบันผลิตภัณฑ์สีมีความหลากหลายมากขึ้น ตามนวัตกรรมที่มีการพัฒนาอย่างต่อเนื่อง
    จึงสามารถสร้างมูลค่าเพิ่มได้มากขึ้น อาทิ สีที่ช่วยในการกันรั่วซึมของฝ้าเพดาน
    สีที่สะท้อนความร้อนและช่วยลดอุณหภูมิภายในบ้าน เป็นต้น

3.  ความต้องการที่อยู่อาศัยใหม่ และการซ่อมแซมที่พักอาศัยเดิมยังคงมีต่อเนื่อง
    ส่งผลให้สีทาอาคารยังคงเป็นที่ต้องการของตลาด
    ขณะที่สีอุตสาหกรรมยังคงมีแนวโน้มการเติบโตเป็นไปตามภาคอุตสาหกรรมการผลิต

4.  ผลิตภัณฑ์ของผู้ผลิตรายใหญ่ได้มาตรฐานสากล
    โดยเฉพาะมาตรฐานด้านความปลอดภัยต่อสุขภาพและสิ่งแวดล้อม
    สินค้าจึงมีศักยภาพสูงในการขยายตลาดทั้งในประเทศและต่างประเทศ

5.  รัฐบาลมีนโยบายสนับสนุนภาคธุรกิจอสังหาริมทรัพย์ อาทิ
    การลดค่าธรรมเนียมการโอนจากเดิมร้อยละ 2.0 เหลือร้อยละ 0.01
    ของราคาประเมินราชการ และค่าจดทะเบียนการจำนองอสังหาริมทรัพย์ร้อยละ 1.0 เหลือ
    0.01 โดยมีผลบังคับใช้ตั้งแต่วันที่ 29 มีนาคม 25515
    ซึ่งคาดว่าจะช่วยกระตุ้นตลาดอสังหาริมทรัพย์ให้ดีขึ้นได้

[]

  ที่มา : สมาคมผู้ผลิตสีแห่งประเทศไทย

ในด้านการผลิตพบว่าตั้งแต่ปี 2547 เป็นต้นมา
ปริมาณการผลิตสีในประเทศไทยได้ขยายตัวอย่างต่อเนื่อง โดยเฉลี่ยจะขยายตัวประมาณร้อยละ
8-10 ต่อปี เนื่องจากการขยายตัวของภาคอุตสาหกรรมก่อสร้างและอุตสาหกรรมยานยนต์
รวมทั้งภาครัฐบาลได้ให้การสนับสนุนมาโดยตลอดเพื่อให้อุตสาหกรรมการผลิตสีของไทยเติบโตเพื่อทดแทนการนำเข้าจากต่างประเทศ
โดยในปี 2551 คาดว่าจะมีปริมาณการผลิตรวมทั้งประเทศประมาณ 240,000 – 260,000 ตัน
(ที่มา ; ศูนย์วิจัย ธนาคารกสิกรไทย จำกัด (มหาชน))

3.2.2.2 ภาวะการแข่งขัน

ปัจจุบันอุตสาหกรรมสีมีมูลค่าตลาดรวมกว่า 25,000 ล้านบาท
มีผู้ประกอบการผลิตสีภายในประเทศมากกว่า 200 ราย โดยกว่าร้อยละ 90
ของผู้ประกอบการทั้งหมดเป็นกิจการขนาดเล็กซึ่งลงทุนโดยคนไทย
ส่วนผู้ประกอบการรายใหญ่มีจำนวน 8 ราย (รายละเอียดตามตาราง)
ซึ่งส่วนใหญ่เป็นการร่วมลงทุนกับบริษัทจากต่างประเทศ
โดยกำลังการผลิตของผู้ประกอบการรายใหญ่คิดเป็นสัดส่วนร้อยละ 90-95
ของกำลังการผลิตทั้งประเทศ

ตารางแสดงผู้ประกอบการรายใหญ่ในอุตสาหกรรมสีของประเทศไทย

+------------------------+-----------------------------+--------------+
| บริษัท                   | ประเภทสี                     | ตราผลิตภัณฑ์    |
+------------------------+-----------------------------+--------------+
| 1.  บจก.ทีโอเอ เพ้นท์ (   | สีน้ำพลาสติก สีน้ำมัน สีอุตสาหกรรม  | TOA          |
|     ประเทศไทย)         |                             |              |
|                        | สีน้ำพลาสติก สีน้ำมัน สีฝุ่น         | Nippon       |
| 2.  บจ                 | สีอุตสาหกรรม                  |              |
| ก.นิปปอนเพ้นต์(ประเทศไทย) |                             | Thai Kansai  |
|                        | สีน้ำพลาสติก สีน้ำมัน สีอุตสาหกรรม  |              |
| 3.  บจก.สีไทยกันไซเพ้นท์   |                             | ICI          |
|                        | สีน้ำพลาสติก สีน้ำมัน สีฝุ่น         |              |
| 4.  บจก.ไอซีไอ          | สีอุตสาหกรรม                  | Jotun        |
|     (ประเทศไทย)        |                             |              |
|                        | สีน้ำพลาสติก สีน้ำมัน สีฝุ่น         | Eason Royal  |
| 5.  บจก.โจตันไทย        | สีอุตสาหกรรม                  | Guard        |
|                        |                             |              |
| 6.  บมจ.อีซึ่น เพ้นท์       | สีอุตสาหกรรม                  | Beger        |
|                        |                             |              |
| 7.  บจก.เบเยอร์         | สีน้ำพลาสติก สีน้ำมัน สีอุตสาหกรรม  | Dutch Boy    |
|                        |                             |              |
| 8.  บมจ.แอ๊ดว้านซ์เพ้นท์    | สีน้ำพลาสติก สีน้ำมัน สีอุตสาหกรรม  |              |
|     แอนด์ เคมิเคิล        |                             |              |
|     (ประเทศไทย)        |                             |              |
+------------------------+-----------------------------+--------------+

ที่มา : รวบรวมโดยฝ่ายวิจัย บมจ.ธนาคารนครหลวงไทย

การแข่งขันของผู้ประกอบการผลิตสีในตลาดสีของไทย สามารถแยกตามโครงสร้างการแข่งขันได้
ดังนี้

ตารางแสดงโครงสร้างการแข่งขันในตลาดสีของประเทศไทย

+-------------+--------------------------------------------------------+
| รายการ      | ลักษณะ                                                  |
+-------------+--------------------------------------------------------+
| ประ         | บริษัทร่วมทุนกับต่างประเทศ : อาทิ บริษัท ไอซีไอ (ประเทศไทย) จำกัด |
| เภทของกิจการ | บริษัท นิปปอนเพ้นท์ (ประเทศไทย) จำกัด บริษัท สีไทยกันไซเพ้นท์ จำกัด |
|             | และบริษัท โจตันไทย จำกัด บริษัท แอ็กโซ่ โนเบิล จำกัด บริษัท ทีโอเอ  |
|             | ชูโกกุ จำกัด เป็นต้น                                        |
+-------------+--------------------------------------------------------+
|             | บริษัทของคนไทย: อาทิ บริษัท ทีโอเอเพ้นท์(ประเทศไทย) จำกัด บริษัท  |
|             | อีซึ่น เพ้นท์ จำกัด (มหาชน) บริษัท ไดเมท (สยาม) จำกัด (มหาชน)   |
|             | และบริษัทผู้ผลิตสีขนาดกลางและขนาดเล็กอื่นๆ เป็นต้น                |
+-------------+--------------------------------------------------------+
| การจัดจำหน่าย | ผู้จัดจำหน่าย ร้านขายวัสดุก่อสร้าง ศูนย์จำหน่ายวัสดุก่อสร้างขนาดใหญ่    |
+-------------+--------------------------------------------------------+
| กลุ่มลูกค้าผู้ใช้สี | -   อุตสาหกรรมการก่อสร้าง                                 |
|             |                                                        |
|             | -   โรงงานอุตสาหกรรม                                    |
|             |                                                        |
|             | -   อุตสาหกรรมยานยนต์                                    |
|             |                                                        |
|             | -   อุตสาหกรรมหนัก                                       |
|             |                                                        |
|             | -   อุตสาหกรรมผลิตเฟอร์นิเจอร์ และอื่นๆ                       |
+-------------+--------------------------------------------------------+
| ร           | สูง                                                     |
| ะดับการแข่งขัน |                                                        |
+-------------+--------------------------------------------------------+
| ลัก          | -   คุณภาพสินค้า                                          |
| ษณะการแข่งขัน |                                                        |
|             | -   ราคา                                               |
|             |                                                        |
|             | -   การตระหนักและรับรู้ในตราสินค้า (Brand Awareness)         |
+-------------+--------------------------------------------------------+

หากจะพิจารณาถึงภาวะการแข่งขันของตลาดสีในประเทศไทย
สามารถวิเคราะห์จากภาวะอุตสาหกรรมต่างๆ ที่เกี่ยวเนื่องกับผลิตภัณฑ์สี โดยสามารถแบ่งได้ดังนี้

ตลาดสีทาอาคาร: เป็นตลาดสีที่มีการแข่งขันสูงกว่าตลาดสีอุตสาหกรรม
โดยมีมูลค่าตลาดสูงถึงปีละประมาณ 12,000 ล้านบาท
ซึ่งตลาดสีทาอาคารสามารถแบ่งออกเป็นตลาดย่อยตามราคาและคุณภาพได้ 3 ประเภท คือ

1.  ตลาดสีระดับบน : เป็นตลาดสีที่เน้นจำหน่ายสีที่มีคุณสมบัติเฉพาะ อาทิ สีป้องกันเชื้อรา,
    สีที่สามารถเช็ดทำความสะอาดได้ง่าย, สีไร้กลิ่น เป็นต้น
    โดยสีดังกล่าวจะมีราคาแพงแต่มีคุณภาพสูง
    เป็นการแข่งขันระหว่างผู้ประกอบการรายใหญ่ที่มีความได้เปรียบต่อขนาดการผลิต
    และมีตราสินค้าซึ่งเป็นที่รู้จักมาเป็นเวลานาน ทำให้คนทั่วไปรู้จักและให้การยอมรับเป็นอย่างดี
    ซึ่งการแข่งขันของผู้ประกอบการในตลาดนี้
    นอกจากจะแข่งขันด้วยการโฆษณาผ่านสื่อโทรทัศน์และสื่อต่าง ๆ อย่างสม่ำเสมอแล้ว
    ยังแข่งขันด้วยการพัฒนาสินค้าให้มีความหลากหลายยิ่งขึ้น

2.  ตลาดสีระดับกลาง : เป็นตลาดสีที่มีการแข่งขันของผู้ประกอบการรายย่อยสูงที่สุด
    เนื่องจากเป็นสีที่เน้นจำหน่ายให้กับผู้รับเหมาโครงการ และผู้บริโภคที่เป็นครัวเรือนระดับกลาง
    โดยสีที่จำหน่ายเป็นสีที่มีราคาและคุณภาพปานกลาง
    การแข่งขันจะเน้นการขยายส่วนแบ่งตลาดโดยการสร้างตราสินค้าของตนเองให้เป็นที่รู้จัก
    แต่หากตราสินค้าดังกล่าวไม่เป็นที่นิยม
    ผู้ประกอบการก็จะสร้างตราสินค้าขึ้นใหม่เพื่อทดแทนตราสินค้าตัวเดิม
    ทำให้การแข่งขันในตลาดระดับกลางเป็นไปอย่างรุนแรง
    เมื่อเทียบกับการแข่งขันในตลาดสีระดับบน

3.  ตลาดสีระดับล่าง : เป็นตลาดสีที่เน้นจำหน่ายสีที่มีคุณภาพต่ำ
    และใช้กลยุทธ์การแข่งขันด้านราคาเป็นสำคัญ

ตลาดสีอุตสาหกรรม: การเจริญเติบโตของสีประเภทนี้จะขึ้นกับการลงทุนในภาคอุตสาหกรรม
ไม่ว่าจะเป็นการก่อสร้างโรงงานผลิตไฟฟ้าเอกชน (IPP) และโรงงานผลิตไฟฟ้าเอกชนรายย่อย
(SPP) โรงงานปิโตรเคมี และโรงงานสาธารณูปโภคขั้นพื้นฐานต่างๆ
กอปรกับกับการสนับสนุนจากภาครัฐบาล
โดยกระทรวงอุตสาหกรรมกำหนดแผนส่งเสริมการผลิตในอุตสาหกรรมที่มีศักยภาพเพื่อทดแทนการนำเข้า
โดยร่วมมือกับคณะกรรมการส่งเสริมการลงทุน (BOI) ในการส่งเสริมการลงทุนผลิตเครื่องจักร
วัตถุดิบ วัตถุดิบกึ่งสำเร็จรูปสำหรับหลายอุตสาหกรรมตั้งแต่ปี 2548 เป็นต้นมา
ซึ่งส่งผลให้ความความต้องการใช้สีในประเทศเพิ่มสูงขึ้น ซึ่งถือได้ว่าเป็นปัจจัยบวกสำหรับธุรกิจต่างๆ
รวมถึงธุรกิจสีอุตสาหกรรมด้วย

อุตสาหกรรมยานยนต์: ในปี 2551 คาดว่าตลาดรถยนต์ในประเทศจะขยายตัวจากปีก่อนร้อยละ 4.6
เนื่องจากภาวการณ์บริโภคโดยรวมยังเติบโต
โดยตลาดในประเทศยังได้รับผลดีจากมาตรการทางภาษีและมาตรการพลังงานทางเลือกที่รัฐบาลนำออกใช้เป็นระยะๆ
เพื่อแก้ปัญหาราคาน้ำมันที่ปรับสูงขึ้นมาก อย่างไรก็ดี
การที่ราคาน้ำมันเพิ่มสูงขึ้นได้ส่งผลกระทบทำให้ธุรกิจรถยนต์หดตัวลงในบางช่วง
ทางด้านการส่งออกคาดว่าจะขยายตัวจากปีก่อนร้อยละ 15.6
โดยผู้ส่งออกได้รับผลดีจากนโยบายคุ้มครองผู้ผลิตในประเทศในด้านต้นทุนการผลิต
ซึ่งช่วยให้ผู้ส่งอกมีความสามารถในการแข่งขันในตลาดต่างประเทศได้มากขึ้น
ขณะที่ความต้องการสินค้าในหลายประเทศยังมีมาก โดยเฉพาะตลาดตะวันออกกลาง
ซึ่งมีศักยภาพสูงมาก ทำให้ผู้ผลิตกำหนดแผนการผลิตประมาณ 1,445,000 คัน
ขยายตัวเพิ่มขึ้นร้อยละ 12.2 อย่างไรก็ตาม
การที่ผู้ผลิตชิ้นส่วนอุปกรณ์รถยนต์ประสบปัญหาต้นทุนการผลิตเพิ่มสูงขึ้น อาทิ เหล็ก และพลาสติก
จะส่งผลให้ต้นทุนการผลิตรถยนต์เพิ่มขึ้นกว่า 10,000 บาทต่อคัน
และผู้ประกอบการอาจปรับราคารถยนต์สูงขึ้นตามไปด้วย

[]

อุตสาหกรรมไม้และเครื่องเรือนทำด้วยไม้: ในปี 2551 คาดว่าตลาดในประเทศจะชะลอตัวต่อเนื่อง
และมีการแข่งขันรุนแรงขึ้นจากสินค้านำเข้าจากประเทศจีน และมาเลเซีย
ส่งผลกระทบต่อผู้ผลิตสินค้าระดับล่าง
สำหรับผู้ประกอบการรายใหญ่ร่วมเป็นพันธมิตรทางธุรกิจกับผู้ผลิตอุปกรณ์ห้องน้ำ
เพื่อผลิตเฟอร์นิเจอร์ห้องน้ำสำหรับคอนโดมิเนียมและที่อยู่อาศัย ซึ่งจะช่วยเสริมรายได้อีกทางหนึ่ง
นอกจากนั้น ยังได้รับปัจจัยสนับสนุนจากมาตรการกระตุ้นอสังหาริมทรัพย์ของภาครัฐ
สำหรับการส่งออกจะขยายตัวจากปีก่อนร้อยละ 4.9
ส่วนหนึ่งเนื่องจากการขยายตลาดส่งออกใหม่ไปยัง แอฟริกาใต้ ลาตินอเมริกา และตะวันออกกลาง
โดยการส่งออกในช่วง 7 เดือนแรกของปี 2551 มีมูลค่า 10,328.50 ล้านบาท
ลดลงจากระยะเดียวกันของปีก่อนร้อยละ 12.1 และจากการที่ต้นทุนวัตถุดิบ ค่าจ้างแรงงาน
และค่าพลังงานที่สูงขึ้น ทำให้ผู้ประกอบการต้องปรับตัวมากขึ้น
นอกจากนั้นค่าเงินบาทเมื่อเทียบกับดอลล่าร์สหรัฐ
ยังคงเป็นอีกปัจจัยหนึ่งที่ส่งผลกระทบต่ออุตสาหกรรม
โดยเฉพาะผู้ประกอบการที่รับจ้างผลิตและไม่ได้ทำการตลาดเอง แต่ส่งออกผ่านตัวแทน

[]

อุตสาหกรรมหนักและเรือ:
ตลาดสีอุตสาหกรรมประเภทสีป้องกันสนิมจะเติบโตไปตามการลงทุนในภาคอุตสาหกรรม
ไม่ว่าจะเป็นโรงงานผลิตไฟฟ้า, โรงงานปิโตรเคมี, โรงงานสาธารณูปโภคขั้นพื้นฐานต่างๆ
รวมไปถึงอุตสาหกรรมเรือ ซึ่งมีการเจริญเติบโตอย่างต่อเนื่อง 15%-20% ต่อปี

ตารางแสดงบริษัทคู่แข่งในตลาดสีแต่ละประเภท

+----------------------------+-----------------------------------------+
| ประเภทผลิตภัณฑ์               | ผู้ผลิต/จำหน่าย                             |
+----------------------------+-----------------------------------------+
| 1. สีทาไม้ (Timber Coating)  | 1.  บริษัท ไทยโดโน เจน-เจน จำกัด           |
|                            |                                         |
|                            | 2.  บริษัท แอ็กโซ่ โนเบิล จำกัด               |
|                            |                                         |
|                            | 3.  บริษัท เบเยอร์ จำกัด                    |
+----------------------------+-----------------------------------------+
| 2. สีป้องกันสนิม (Protective   | 1.  บริษัท แอ็กโซ่ โนเบิล จำกัด               |
| Coating)                   |                                         |
|                            | 2.  บริษัท ทีโอเอ ชูโกกุ จำกัด                |
|                            |                                         |
|                            | 3.  บริษัท โจตัน จำกัด                      |
+----------------------------+-----------------------------------------+
| 3. สีทาอาคาร (Decorative    | 1. บริษัท ทีโอเอเพ้นท์ (ประเทศไทย) จำกัด      |
| Paints)                    |                                         |
|                            | 2. บริษัท ไอซีไอ (ประเทศไทย) จำกัด          |
|                            |                                         |
|                            | 3. บริษัท นิปปอนเพ้นท์ (ประเทศไทย) จำกัด      |
+----------------------------+-----------------------------------------+
| 4. สีอุตสาหกรรม (Industrial  | 1.  บริษัท แอ็กโซ่ โนเบิล จำกัด               |
| Coating)                   |                                         |
|                            | 2.  บริษัท ทีโอเอ ชูโกกุ จำกัด                |
|                            |                                         |
|                            | 3.  บริษัท โจตัน จำกัด                      |
|                            |                                         |
|                            | 4.  บริษัท นิปปอนเพ้นท์ (ประเทศไทย) จำกัด     |
+----------------------------+-----------------------------------------+
| 5. สีพ่นซ่อมรถยนต์ (Automotive | 1. บริษัท ดูปองท์ (ประเทศไทย) จำกัด          |
| Refinish)                  |                                         |
|                            | 2. บริษัท แอ็กโซ่ โนเบิล จำกัด                |
|                            |                                         |
|                            | 3. บริษัท นิปปอนเพ้นท์ (ประเทศไทย)           |
+----------------------------+-----------------------------------------+

3.2.2 การตลาด

 กลยุทธ์การแข่งขัน 

1.  กลยุทธ์ด้านสินค้าหรือผลิตภัณฑ์ (Product)

ในช่วงเริ่มต้นของบริษัท บริษัทได้จำหน่ายสินค้าประเภทสีเคลือบต่างๆ
ให้กับอุตสาหกรรมขุดเจาะแก๊สและน้ำมันของต่างประเทศ โรงกลั่นน้ำมันปิโตรเลียม
โรงงานปิโตรเคมี โรงงานอุตสาหกรรมอาหารและเครื่องดื่ม โรงงานบำบัดน้ำเสีย
และอุตสาหกรรมอื่นที่เกี่ยวข้อง ภายใต้ยี่ห้อ “Dimetcote, Amercoat, Amershield และ
Amerlock” ซึ่งบริษัทใช้เทคโนโลยีด้านการผลิตสีป้องกันสนิมจาก Ameron ประเทศสหรัฐอเมริกา
และได้ดำเนินการพัฒนาให้เหมาะสม
ทนทานต่อมลภาวะและการใช้สีในประเทศไทยและเขตประเทศภูมิภาคเอเซีย
โดยอาศัยความเชี่ยวชาญด้านการผลิตสีประเภทสีป้องกันสนิม และสีอุตสาหกรรมทั่วไป

และในปี 2531 เนื่องจากบริษัท วัททิล ออสเตรเลีย พีทีวาย จำกัด
เข้าซื้อธุรกิจกลุ่มบริษัทไดเมทกรุ๊ปจากเอซีไอ (ACI – Australian Consolidated
Industries)
ทำให้บริษัทได้รับการถ่ายทอดเทคโนโลยีด้านการผลิตสีเคลือบไม้และสีทาอาคารจากบริษัท วัททิล
ออสเตรเลีย พีทีวาย จำกัด จนสามารถขยายสายผลิตภัณฑ์ให้มีความหลากหลายมากขึ้น
โดยเฉพาะอย่างยิ่งผลิตภัณฑ์สีสำหรับอุตสาหกรรมการผลิตเฟอร์นิเจอร์

ต่อมาในปี 2540
บริษัทได้เริ่มพัฒนาผลิตภัณฑ์ประเภทสีน้ำและสีทาอาคารคุณภาพสูงที่มีคุณสมบัติแตกต่างจากสีน้ำและสีทาอาคารทั่วไป
(อาทิ สีน้ำที่สามารถทาลงบน galvanize ได้ เป็นต้น) ทำให้บริษัทมียอดขายเพิ่มสูงขึ้นตามลำดับ
โดยสีน้ำและสีทาอาคารคุณภาพสูงที่ได้รับความนิยมได้แก่ สีน้ำสำหรับทาเสาโทรคมนาคม
(Telecommunication Tower) สีน้ำสำหรับทาอาคารภายนอกซึ่งให้ความยืดหยุ่นสูงถึง 5 เท่า
ทำให้สามารถปกปิดรอยแตกลายงาบนพื้นผิวได้
สีทาหลังคาสำหรับโรงงานอุตสาหกรรมผลิตกระเบื้องหลังคา
และสีทาอาคารที่มีคุณภาพสูงทนทานต่อสภาพดินฟ้าอากาศ
และด้วยการให้ความสำคัญกับการพัฒนาผลิตภัณฑ์อย่างต่อเนื่องของบริษัท
จึงทำให้บริษัทสามารถผลิตสีคุณภาพได้หลากหลายชนิด
ซึ่งในปัจจุบันบริษัทอยู่ระหว่างการพัฒนาสีให้มีคุณสมบัติที่ไม่เป็นอันตรายต่อสิ่งแวดล้อมและสอดคล้องกับข้อกำหนดด้านสิ่งแวดล้อมของต่างประเทศ
อาทิ สีน้ำทาเฟอร์นิเจอร์ สีน้ำไร้กลิ่น และสีน้ำที่มีปริมาณสารอินทรีย์ที่ระเหยสู่บรรยากาศต่ำ
(Volatile Organic Compound : VOC) เป็นต้น

จากการพัฒนาคุณภาพผลิตภัณฑ์ของบริษัท
ทำให้ผลิตภัณฑ์ของบริษัทได้รับความเชื่อถือในด้านมาตรฐานและคุณภาพจากลูกค้าทั้งในประเทศและต่างประเทศ
0รวมไปถึงการให้คำแนะนำและ/หรือบริการหลังการขายแก่ลูกค้า
ซึ่งถือเป็นนโยบายที่ผู้บริหารบริษัทให้ความสำคัญอย่างต่อเนื่อง นอกจากนี้
บริษัทยังให้ความสำคัญกับการพัฒนาผลิตภัณฑ์ให้มีความหลากหลายมากขึ้นด้วยการใช้เทคโนโลยีการผลิตและความชำนาญของบุคลากรบริษัทที่มีอยู่

2.  กลยุทธ์ด้านราคา (Price)

การกำหนดราคาผลิตภัณฑ์ของบริษัท
เน้นการกำหนดราคาในระดับที่ใกล้เคียงหรือสูงกว่าคู่แข่งขันเล็กน้อยตามประเภทสินค้าและคุณภาพของสินค้า
ซึ่งการกำหนดราคาสินค้าของบริษัทที่สูงกว่าคู่แข่งเป็นผลมาจากสินค้าของบริษัทเป็นสินค้าที่ได้มาตรฐานและมีคุณภาพสูง
กอปรกับความสามารถในการผลิตสินค้าที่สอดคล้องกับความต้องการที่หลากหลายของลูกค้า

3.  กลยุทธ์ด้านการจำหน่าย และช่องทางการจัดจำหน่าย (Place)

ในการจำหน่ายผลิตภัณฑ์สีของบริษัทสามารถแบ่งได้เป็น 2 รูปแบบคือ
รูปแบบแรกเป็นกลยุทธ์การจำหน่ายโดยวิธีขายตรง (Direct Sale) ไปยังกลุ่มลูกค้าเป้าหมาย
ซึ่งส่วนใหญ่ได้แก่ผลิตภัณฑ์สีที่ใช้ในอุตสาหกรรมเฟอร์นิเจอร์ส่งออก
ซึ่งพนักงานขายแต่ละคนจะทำหน้าที่ในการจัดหาช่องทางการตลาด
โดยให้คำแนะนำและคำปรึกษาในเบื้องต้นเกี่ยวกับการใช้สีให้สามารถตอบสนองวัตถุประสงค์ในการใช้งานได้อย่างมีประสิทธิภาพแก่ลูกค้า
สำหรับรูปแบบและกลยุทธ์การจำหน่ายในอีกรูปแบบหนึ่งเป็นการจำหน่ายผลิตภัณฑ์สีผ่านผู้รับเหมาที่รับประมูลงานก่อสร้างงานโครงสร้างเหล็กจากบริษัทเจ้าของโครงการ
อาทิ บริษัท ปตท. จำกัด (มหาชน) (ปตท.) บริษัท บริการเชื้อเพลิงการบินกรุงเทพ จำกัด
(BAFS) และบริษัท เชฟรอนประเทศไทยสำรวจและผลิต จำกัด (Chevron)
ซึ่งส่วนใหญ่เป็นการก่อสร้างงานโครงเหล็ก อาทิ โรงงานอุตสาหกรรมปิโตรเคมี โรงกลั่นน้ำมัน
และแท่นขุดเจาะน้ำมันและก๊าซในอ่าวไทย โดยวัสดุที่ใช้ในการก่อสร้างในแต่ละโครงการ
บริษัทเจ้าของโครงการจะเป็นผู้กำหนดคุณภาพและคุณสมบัติของวัสดุก่อสร้างที่จะนำมาใช้
โดยวัสดุที่จะนำมาก่อสร้างทุกชนิดจะต้องผ่านการตรวจสอบคุณสมบัติและคุณภาพก่อนได้รับอนุมัติให้ขึ้นทะเบียนอยู่ในรายชื่อที่ได้รับการรับรองด้านคุณสมบัติและคุณภาพของวัสดุที่จะนำมาใช้ในการก่อสร้าง
(Vendor List) โดยเมื่อมีการประมูลงาน
บริษัทผู้รับเหมาจะเป็นผู้เลือกวัสดุที่นำมาใช้ในการก่อสร้างจาก Vendor List ที่มีอยู่
โดยสำหรับผลิตภัณฑ์สีของบริษัทได้รับอนุญาตให้ขึ้นทะเบียนอยู่ในรายชื่อที่ได้รับการรับรองด้านคุณสมบัติและคุณภาพของบริษัทขนาดใหญ่หลายแห่ง
ซึ่งตลอดระยะเวลาในการดำเนินธุรกิจของบริษัทที่ได้สร้างความเชื่อถือด้านคุณภาพของผลิตภัณฑ์สีมาเป็นระยะเวลานานกว่า
25 ปี
ทำให้ผลิตภัณฑ์สีของบริษัทเป็นที่รู้จักและเป็นที่ยอมรับของวงการผู้ใช้สีคุณภาพสูงในภาคอุตสาหกรรมต่างๆ
เป็นอย่างดี
จึงทำให้ในบางครั้งมีลูกค้าบางรายติดต่อมายังบริษัทเพื่อสั่งซื้อสินค้าจากบริษัทโดยตรงด้วย

4.  กลยุทธ์ด้านการส่งเสริมการขาย (Promotion)

บริษัทให้ความสำคัญกับการโฆษณาประชาสัมพันธ์สินค้าของบริษัทให้เข้าถึงกลุ่มลูกค้าเป้าหมายโดยตรง
ซึ่งสื่อที่ใช้ในการโฆษณาหลักๆ ได้แก่ สื่อโฆษณาในนิตยสาร หรือไดเรคทอรี่ที่สำคัญต่างๆ (อาทิ
หอการค้าไทย-ออสเตรเลีย สภาอุตสาหกรรม หอการค้าไทย-อเมริกา เป็นต้น) ซึ่งในปัจจุบัน
บริษัทได้ผลิตสี i.d. Colours ซึ่งถือเป็นสีที่มีคุณลักษณะแตกต่างจากสีทั่วไป
กล่าวคือเป็นสีตกแต่งภายในชนิดพิเศษที่ไม่ส่งกลิ่นรบกวน เป็นมิตรกับสิ่งแวดล้อม แต่มีลวดลาย
ทำให้พื้นผิวที่ทามีความสวยงามและคงทนกว่าสีทั่วไป
อีกทั้งยังให้ความสำคัญกับการให้บริการหลังการขาย
โดยบริษัทพยายามจัดส่งสินค้าให้กับลูกค้าอย่างรวดเร็วตามความต้องการ
และพยายามเก็บสต๊อกสินค้า
เพื่อให้ลูกค้าที่มีสายงานการผลิตอย่างต่อเนื่องมั่นใจได้ว่าจะมีสินค้าใช้จนเสร็จงาน นอกจากนี้
บริษัทยังให้บริการอบรมกับพนักงานของลูกค้าให้มีความรู้ทางด้านสีที่ใช้อย่างแท้จริง
รวมถึงฝึกทักษะการใช้สีที่ถูกต้อง
เพื่อเพิ่มความรู้และถือเป็นการสร้างความสัมพันธ์และการมีส่วนร่วมระหว่างลูกค้าและบริษัท

กลุ่มลูกค้าเป้าหมาย

กลุ่มลูกค้าเป้าหมายหลักของบริษัทได้แก่กลุ่มผู้ประกอบการในอุตสาหกรรมที่เกี่ยวข้องกับพลังงานและการก่อสร้างงานโครงเหล็กต่างๆ
อาทิ โรงงานอุตสาหกรรมปิโตรเคมี โรงกลั่นน้ำมัน โรงผลิตไฟฟ้า
แท่นขุดเจาะน้ำมันและก๊าซในอ่าวไทยเพื่อป้องกันสนิมเหล็ก โดยลูกค้ากลุ่มเป้าหมายรองลงมาได้แก่
กลุ่มผู้ประกอบการที่ดำเนินธุรกิจส่งออกเฟอร์นิเจอร์ ธุรกิจอสังหาริมทรัพย์
กลุ่มผู้จัดจำหน่ายสีพ่นซ่อมรถยนต์ และโรงงานผลิตชิ้นส่วนรถยนต์ต่างๆ
โดยบริษัทไม่มีการพึ่งพิงการจำหน่ายสินค้ากับลูกค้ารายใดรายหนึ่งเกินกว่าร้อยละ 30
ของยอดจำหน่ายรวม

3.3 การจัดหาผลิตภัณฑ์

ปัจจุบันบริษัทมีกำลังการผลิตรวมทั้งสิ้นประมาณ 4,320,000 ลิตรต่อปี
โดยบริษัทมีอัตราการใช้กำลังการผลิต (Utilization Rate) ประมาณร้อยละ 69.44
ของกำลังการผลิตรวม
ทั้งนี้ขึ้นอยู่กับความยากง่ายและรายละเอียดการผลิตในแต่ละช่วงเวลาที่เกิดจากความต้องการสั่งซื้อของลูกค้า
โดยบริษัทสั่งซื้อวัตถุดิบทั้งจากในประเทศและต่างประเทศ (ผ่านตัวแทนจำหน่าย)
คิดเป็นสัดส่วนร้อยละ 88.70 และร้อยละ 11.30 ของมูลค่าการจัดซื้อทั้งหมด
ซึ่งบริษัทไม่มีการพึ่งพิงการจัดซื้อวัตถุดิบจากผู้จัดจำหน่ายวัตถุดิบรายใดรายหนึ่งเกินกว่าร้อยละ 30
ของมูลค่าการจัดซื้อทั้งหมดของบริษัท โดยวัตถุดิบหลักที่ใช้ในการผลิตสินค้ามี 4 ประเภท คือ

1.  สารเรซิน (Resin) : เป็นสารเคมีที่เป็นตัวกำหนดคุณลักษณะของสี อาทิ ความแข็ง
    ความทนทานต่อน้ำ และสภาพภูมิอากาศ เป็นต้น

2.  ตัวให้สี (Pigment) :
    เป็นสารเคมีที่ทำให้เกิดสีสันตามความต้องการและตามสูตรที่กำหนดโดยตัวให้สี หรือ Pigment
    มีทั้งแบบที่เป็นผงและของเหลว

3.  ตัวทำละลาย (Solvent) : มีคุณสมบัติช่วยละลายส่วนผสมของวัตถุดิบให้เข้าเป็นเนื้อเดียวกัน
    และ ลดความหนืดเพื่อทำให้สามารถใช้งานได้ง่าย

4.  ตัวเติมคุณสมบัติ (Additive) :
    เป็นสารเคมีที่ใช้เพื่อเพิ่มเติมคุณสมบัติพิเศษบางประการของสีเเต่ละชนิด อาทิ ลดการเป็นฟอง
    ป้องกันรังสีอัลตร้าไวโอเลต ป้องกันเชื้อรา เป็นต้น

การผลิตสีแต่ละชนิดจะมีขั้นตอนการผลิตที่คล้ายคลึงกัน แต่ส่วนผสม สูตรการผลิตสี
และการตรวจสอบคุณภาพจะมีความแตกต่างกันในรายละเอียดตามคุณสมบัติของสีแต่ละประเภท
ซึ่งขั้นตอนการผลิตโดยสังเขป ประกอบไปด้วยขั้นตอนต่างๆ ดังนี้

  1) ขั้นตอนการเลือกสรรและจัดเตรียมวัตถุดิบ (Raw Material Preparation)

  : การนำวัตถุดิบที่ผ่านการคัดเลือก ตรวจสอบและควบคุมคุณภาพมาชั่งน้ำหนักตามสูตรผสม
  เพื่อเตรียมวัตถุดิบให้พร้อมสำหรับการผลิต

2)  ขั้นตอนการผสมสีขั้นต้น (Pre-mixing)

  : เป็นขั้นตอนการควบคุมอัตราส่วนผสมของผงสีหรือแม่สีให้เป็นไปตามส่วนผสมที่ต้องการ
  โดยนำสีที่ได้ไปผสมกับตัวทำละลายและสารเติมแต่งบางส่วน แล้วกวนจนเข้ากัน

3)  ขั้นตอนการบด (Grinding)

  : เป็นขั้นตอนการผลิตที่ทำให้สีมีความละเอียดมากขึ้น
  โดยการใช้เครื่องบดที่สามารถควบคุมความเร็วรอบเพื่อให้เกิดการกระจายตัวของสี
  ซึ่งจะมีทั้งแบบเครื่องปั่นผสมชนิดที่มีความเร็วรอบสูง (High Speed Mixing)
  และเครื่องปั่นผสมสีชนิดต่างๆ แล้วจึงทำการทดสอบความละเอียดของสีที่ได้

4)  ขั้นตอนการผสมสี (Letting Down)

  : เป็นการผสมวัตถุดิบที่เป็นองค์ประกอบในการผลิตสีส่วนที่เหลือซึ่งเป็นของเหลว ได้แก่
  สารยึดจำพวกกาวลาเท็กซ์หรือเรซิน สารเติมแต่ง และตัวทำละลายต่างๆ เป็นต้น

5)  ขั้นตอนการปรับเฉดสี (Tinting)

  : เป็นขั้นตอนของการแต่งสีโดยใช้แม่สี เพื่อให้ได้สีหรือเฉดสี
  และคุณสมบัติตรงตามความต้องการของลูกค้ามากที่สุด

6)  ขั้นตอนการตรวจสอบคุณภาพ (Quality Control: QC)

  : เป็นการควบคุมและตรวจสอบคุณภาพของผลิตภัณฑ์
  โดยการสุ่มตัวอย่างเพื่อตรวจสอบคุณภาพของสี อาทิ ความหนืด ความหนาแน่น ความละเอียด
  และการเทียบสี เป็นต้น ด้วยเครื่องมือตรวจวัดที่มีประสิทธิภาพและทันสมัย

7)  ขั้นตอนการกรองและการบรรจุสี (Filtering and Filling)

  : เป็นการกรองและการบรรจุสีลงในภาชนะบรรจุที่ผ่านการตรวจสอบแล้ว
  และเป็นขั้นตอนสุดท้ายของกระบวนการผลิตสี ได้เป็นผลิตภัณฑ์สำเร็จรูปพร้อมส่งจำหน่ายต่อไป

3.4 สัญญาสำคัญที่เกี่ยวข้องในการดำเนินธุรกิจ

3.4.1 สัญญาระหว่างบริษัทกับ PPG

1. สัญญาสั่งผลิตสีป้องกันสนิม (Special Manufacturing Agreement)
และสัญญาให้เป็นผู้แทนจำหน่ายสีป้องกันสนิมในประเทศไทย (Distributor Agreement)

1.1 สัญญาสั่งผลิตและจำหน่ายสินค้าให้กับ PPG

+-----------+---+--------------------------------------------------------+
| วันที่ทำสัญญา | : | วันที่ 24 พฤศจิกายน 2550                                   |
+-----------+---+--------------------------------------------------------+
| คู่สัญญา     | : | PPG Coating (Thailand) Co.,Ltd. (“PPG”) กับ             |
|           |   |                                                        |
|           |   | บริษัท ไดเมท (สยาม) จำกัด (มหาชน) (“บริษัท”)                |
+-----------+---+--------------------------------------------------------+
| ภาระหน้า   | : | -   PPG ต้องแจ้งปริมาณความต้องการซื้อสินค้าในแต่ละปีกับบริษัท โดย   |
| ที่ของคู่สัญญา |   |     PPG สงวนสิทธิ์ที่จะลดปริมาณการรับซื้อสินค้าจากบริษัทได้          |
|           |   |                                                        |
|           |   | -   บริษัทต้องทำการผลิต และจัดส่งสินค้าให้ได้ปริมาณตามที่ PPG       |
|           |   |     ต้องการภายใน 14 วันนับจากวันที่ PPG สั่งผลิต                |
+-----------+---+--------------------------------------------------------+
| ระย       | : | 3 ปี นับจากวันที่ลงนามสัญญา (ตั้งแต่วันที่ 1 มกราคม 2551 ถึงวันที่ 31  |
| ะเวลาผูกพัน |   | ธันวาคม 2553)                                           |
+-----------+---+--------------------------------------------------------+
| เงื่อนไขการ | : | PPG จะชำระเงินค่าผลิตสินค้าให้กับบริษัท                         |
| ชำระค่าผลิต |   | ตามประเภทและราคาสินค้าที่ได้ตกลงกันไว้ โดย PPG                |
|           |   | ต้องชำระค่าผลิตสินค้าให้บริษัทภายใน 30 วัน                      |
|           |   | นับจากวันที่ที่ระบุในใบส่งสินค้า (Invoice)                       |
+-----------+---+--------------------------------------------------------+
| เงื่อนไขอื่น  | : | -   PPG จะเป็นผู้สั่งซื้อวัตถุดิบที่ใช้ในการผลิต                     |
|           |   |     (อาจจะมีการยกเว้นเป็นบางรายการที่ PPG                   |
|           |   |     อนุญาตให้บริษัทจัดหาวัตถุดิบให้ โดย PPG                     |
|           |   |     จะเป็นผู้ชำระค่าวัตถุดิบดังกล่าว) และเป็นผู้จัดหาบรรจุภัณฑ์        |
|           |   |     รวมทั้งเป็นผู้กำหนดวิธีการบรรจุ และจัดส่งสินค้าในแต่ละครั้ง       |
|           |   |                                                        |
|           |   | -   บริษัทสามารถปรับเปลี่ยนสูตรการผลิตที่ได้รับจาก PPG            |
|           |   |     โดยการใช้วัตถุดิบที่หาได้ในท้องถิ่น หาก PPG อนุญาต            |
|           |   |                                                        |
|           |   | -   บริษัทจะต้องจำหน่ายสีที่ PPG สั่งผลิตให้กับ PPG รายเดียวเท่านั้น   |
|           |   |                                                        |
|           |   | -   บริษัทจะต้องตรวจสอบคุณภาพวัตถุดิบที่ได้รับจากการสั่งซื้อของ PPG   |
|           |   |     ก่อนนำเข้าสู่กระบวนการผลิต                              |
|           |   |                                                        |
|           |   | -   ในการสั่งผลิตสินค้าแต่ละครั้ง PPG                          |
|           |   |     ต้องแจ้งมายังบริษัทเป็นลายลักษณ์อักษรล่วงหน้าอย่างน้อย 14 วัน    |
|           |   |     โดยหากบริษัทส่งสินค้าให้กับ PPG ล่าช้า ทาง PPG              |
|           |   |     สามารถปฎิเสธการรับสินค้าดังกล่าวได้ส่วนหนึ่งหรือทั้งหมด         |
|           |   |                                                        |
|           |   | -   บริษัทต้องรับผิดชอบต่อการสูญเสีย เจือปน                     |
|           |   |     หรือการเสื่อมสภาพของสินค้า อันเนื่องมาจาก                  |
|           |   |                                                        |
|           |   |   การรบรรจุ และขนส่ง                                     |
|           |   |                                                        |
|           |   | -   บริษัทจะต้องรับผิดชอบต่อความเสียหายด้านสิ่งแวดล้อมทั้งหมดที่เกิดขึ้น |
|           |   |     อันเนื่องมาจากกระบวนการผลิตสินค้าของ PPG                 |
|           |   |                                                        |
|           |   | -   บริษัทจะต้องบรรจุสินค้าให้ได้ตามปริมาณที่ระบุในฉลาก            |
|           |   |     โดยสำหรับขนาดบรรจุภัณฑ์ที่มากกว่า 30 กิโลกรัม               |
|           |   |     บริษัทจะต้องบรรจุสินค้าให้ได้ในปริมาณแตกต่างกันไม่เกิน 0.5%     |
+-----------+---+--------------------------------------------------------+
| การบ      | : | 1) คู่สัญญาทั้ง 2 ฝ่ายตกลงบอกเลิกสัญญาฉบับนี้                     |
| อกเลิกสัญญา |   | โดยฝ่ายที่ต้องการจะบอกเลิก                                  |
|           |   | จะต้องทำหนังสือแจ้งอีกฝ่ายเป็นลายลักษณ์อักษรล่วงหน้า 6 เดือน        |
|           |   |                                                        |
|           |   | 2) PPG มีสิทธิ์ที่จะเลิกบอกสัญญาได้ โดยไม่มีค่าปรับ (Penalty) หาก   |
|           |   | PPG                                                    |
|           |   | เชื่อว่าบ                                                 |
|           |   | ริษัทไม่สามารถดำเนินการผลิตสินค้าให้อยู่ภายใต้การควบคุมด้านสิ่งแวดล้อม |
|           |   | และความปลอดภัยภายในโรงงานที่ดีได้                           |
|           |   |                                                        |
|           |   | 3) หากคู่สัญญาฝ่ายใดฝ่ายหนึ่งผิดเงื่อนไขในสัญญา                   |
|           |   | อีกฝ่ายหนึ่งต้องทำหนังสือแจ้งเตือนเป็นลายลักษณ์อักษร                |
|           |   | โดยหากปัญญาดังกล่าวไม่สามารถแก้ไขให้แล้วเสร็จภายใน 60 วัน       |
|           |   | ฝ่ายที่ทำหนังสือแจ้งเตือนมีสิทธิ์ที่จะยกเลิกสัญญาได้                   |
|           |   |                                                        |
|           |   | 4) บริษัทห้ามสั่งผู้ผลิตรายอื่น (Subcontract) ผลิตสินค้าแทนบริษัท     |
|           |   | ยกเว้นได้รับความเห็นชอบจาก PPG                             |
+-----------+---+--------------------------------------------------------+
| ขอ        | : | สัญญาฉบับนี้อยู่ภายใต้ขอบเขตอำนาจกฎหมายของราชอาณาจักรไทย       |
| บเขตอำนาจ |   |                                                        |
| ของกฎหมาย |   |                                                        |
+-----------+---+--------------------------------------------------------+

สัญญาสั่งผลิตและจำหน่ายสินค้าให้กับ PPG (ฉบับแก้ไขเพิ่มเติม)

+-----------+---+--------------------------------------------------------+
| วันที่ทำสัญญา | : | วันที่ 21 มีนาคม 2551                                      |
+-----------+---+--------------------------------------------------------+
| สาระสำคัญท | : | PPG และบริษัทตกลงที่จะเปลี่ยนสาระสำคัญของสัญญาดังนี้              |
| ี่เปลี่ยนแปลง |   |                                                        |
|           |   | PPG จะซื้อสินค้าที่บริษัทผลิต โดยให้บริษัทบวกค่าการผลิตตามสมควร และ  |
|           |   | PPG จะขายสินค้านั้นให้กับบริษัท                                |
|           |   | โดยบวกค่าดำเนินการและกำไรตามสมควร โดยที่ PPG จะไม่เป็นผู้ชำระ  |
|           |   |                                                        |
|           |   | ค่าวัตถุดิบให้กับบริษัท                                        |
+-----------+---+--------------------------------------------------------+

1.2 สัญญาให้เป็นผู้แทนจำหน่ายสินค้าให้กับ PPG

+-----------+---+--------------------------------------------------------+
| วันที่ทำสัญญา | : | วันที่ 24 พฤศจิกายน 2550                                   |
+-----------+---+--------------------------------------------------------+
| คู่สัญญา     | : | PPG Coating (Thailand) Co.,Ltd. (“PPG”) กับ             |
|           |   |                                                        |
|           |   | บริษัท ไดเมท (สยาม) จำกัด (มหาชน) (“บริษัท”)                |
+-----------+---+--------------------------------------------------------+
| ภาระหน้า   | : | - PPG เป็นเจ้าของตราสินค้า                                 |
| ที่ของคู่สัญญา |   | และผลิตภัณฑ์ที่บริษัทเป็นผู้ดำเนินการจำหน่ายให้กับ PPG               |
|           |   | ตามประเภทสินค้าและราคาที่ระบุในสัญญา                         |
|           |   |                                                        |
|           |   | - บริษัทเป็นผู้ได้รับอนุญาตให้จำหน่ายผลิตภัณฑ์ทุกชนิดของ PPG          |
|           |   | ตามที่ระบุไว้ในสัญญา                                        |
+-----------+---+--------------------------------------------------------+
| ระย       | : | 3 ปี (ตั้งแต่วันที่ 1 มกราคม 2551 ถึงวันที่ 31 ธันวาคม 2553)       |
| ะเวลาผูกพัน |   |                                                        |
+-----------+---+--------------------------------------------------------+
| เ         | : | บริษัทจะต้องชำระเงินค่าสินค้าให้กับ PPG                         |
| งื่อนไขการช |   | ตามประเภทและราคาสินค้าที่ระบุไว้ในสัญญา                       |
| ำระค่าสินค้า |   |                                                        |
|           |   | โดยบริษัทต้องชำระค่าสินค้าให้กับ PPG ภายใน 60                  |
|           |   | วันนับจากวันที่ที่ระบุไว้ในใบส่งของ                              |
+-----------+---+--------------------------------------------------------+
| เงื่อนไขอื่น  | : | -   บริษัทจะต้องมีการสต๊อกสินค้าคงเหลืออย่างน้อย 30 วัน           |
|           |   |                                                        |
|           |   | -   บริษัทจะต้องไม่แสดง                                    |
|           |   |     และไม่จำหน่ายผลิตภัณฑ์ที่ใช้ทดแทนหรือแข่งขันกับผลิตภัณฑ์ของ PPG   |
|           |   |     ที่บริษัทได้รับอนุญาตให้จำหน่าย                             |
|           |   |                                                        |
|           |   | -   บริษัทจะต้องร่วมจัดทำแผนธุรกิจกับ PPG ทุกปี                  |
|           |   |     ตลอดระยะเวลาผูกพันตามสัญญา                            |
|           |   |                                                        |
|           |   | -   PPG จะจัดตั้งแผนกบริการลูกค้า เพื่อให้บริการแนะนำการใช้สี      |
|           |   |     และเพื่อสนับสนุนด้านการขายให้กับบริษัท                      |
|           |   |                                                        |
|           |   | -   บริษัทห้ามให้สิทธิ์ในการใช้ตราสินค้าของ PPG กับบุคคลที่สาม       |
|           |   |     และห้ามนำตราสินค้า                                    |
|           |   |     และผลิตภัณฑ์ที่ระบุไว้ในสัญญาไปดำเนินการอื่นใด                |
|           |   |     นอกเหนือไปจากการประชาสัมพันธ์ และการจำหน่ายผลิตภัณฑ์ของ    |
|           |   |     PPG เท่านั้น                                          |
+-----------+---+--------------------------------------------------------+
| การบ      | : | 1) คู่สัญญาทั้ง 2 ฝ่ายตกลงบอกเลิกสัญญาฉบับนี้                     |
| อกเลิกสัญญา |   | โดยฝ่ายที่ต้องการจะบอกเลิก                                  |
|           |   | จะต้องทำหนังสือแจ้งอีกฝ่ายเป็นลายลักษณ์อักษรล่วงหน้า 6 เดือน        |
|           |   |                                                        |
|           |   | 2) กรณีบริษัทอยู่ในสถานะหนี้สินล้นพ้นตัว หรือถูกพิพากษาให้ล้มละลาย     |
|           |   | หรือถูกพิทักษ์ทรัพย์ หรือมีมติให้ปิดกิจการ ทาง PPG มีสิทธิ์บอกเลิกสัญญา   |
|           |   |                                                        |
|           |   | 3) หากมีการโอนหรือขายหุ้นของผู้ถือหุ้นที่มีอำนาจควบคุมบริษัท ทาง PPG  |
|           |   | มีสิทธิ์บอกเลิกสัญญา                                         |
+-----------+---+--------------------------------------------------------+
| ขอ        | : | -   สัญญาฉบับนี้อยู่ภายใต้ขอบเขตอำนาจกฎหมายของราชอาณาจักรไทย   |
| บเขตอำนาจ |   |                                                        |
| ของกฎหมาย |   | -   กรณีเกิดข้อพิพาทเกี่ยวกับการคงอยู่และ/หรือการบอกเลิกสัญญา      |
|           |   |     จะมีการพิจารณาโดยคณะอนุญาโตตุลาการในประเทศสิงคโปร์       |
|           |   |     ภายใต้กฎ SIAC Rules (The Arbitration Rules of the   |
|           |   |     Singapore International Arbitration Centre)        |
+-----------+---+--------------------------------------------------------+

2. สัญญาเป็นผู้แทนจำหน่ายสินค้าสีพ่นซ่อมรถยนต์ให้กับ PPG

+-----------+---+--------------------------------------------------------+
| วันที่ทำสัญญา | : | วันที่ 21 มีนาคม 2551                                      |
+-----------+---+--------------------------------------------------------+
| คู่สัญญา     | : | PPG Coating (Thailand) Co., Ltd. (“PPG”) กับ            |
|           |   |                                                        |
|           |   | บริษัท ไดเมท (สยาม) จำกัด (มหาชน) (“บริษัท”)                |
+-----------+---+--------------------------------------------------------+
| ภาระหน้า   | : | - PPG                                                  |
| ที่ของคู่สัญญา |   | เป็นเจ้าของตราสินค้าและผลิตภัณฑ์ที่บริษัทเป็นผู้ดำเนินการจำหน่ายให้กับ   |
|           |   | PPG ตามประเภทสินค้าและราคาที่ระบุในสัญญา                     |
|           |   |                                                        |
|           |   | - บริษัทเป็นผู้รับอนุญาตให้จำหน่ายผลิตภัณฑ์ของ PPG ตามที่ระบุในสัญญา   |
+-----------+---+--------------------------------------------------------+
| ระย       | : | 3 ปี (ตั้งแต่วันที่ 1 เมษายน 2551 ถึงวันที่ 31 มีนาคม 2554)        |
| ะเวลาผูกพัน |   |                                                        |
+-----------+---+--------------------------------------------------------+
| เ         | : | บริษัทจะต้องชำระเงินค่าสินค้าให้กับ PPG                         |
| งื่อนไขการช |   | ตามประเภทและราคาสินค้าที่ระบุในสัญญา                         |
| ำระค่าสินค้า |   |                                                        |
+-----------+---+--------------------------------------------------------+
| เงื่อนไขอื่น  | : | - บริษัทจะต้องมีสต๊อกสินค้าคงเหลืออย่างน้อย 30 วัน                |
|           |   |                                                        |
|           |   | - บริษัทจะต้องมีการประชุมวางแผนการพัฒนาตลาดร่วมกับ PPG         |
|           |   | อย่างสม่ำเสมอ                                            |
|           |   |                                                        |
|           |   | - PPG ต้องจัดให้มีการฝึกอบรมพนักงานของบริษัท                   |
|           |   | ตลอดจนลูกค้าของบริษัทอย่างสม่ำเสมอและตามคำขอของบริษัท          |
|           |   |                                                        |
|           |   | - PPG จะจัดการโปรโมทสินค้าตามวันและเวลาที่สมควรในแต่ละปี       |
|           |   | ซึ่งจะวางแผนร่วมกับบริษัท                                    |
|           |   |                                                        |
|           |   | - บริษัทห้ามให้สิทธิ์ในการใช้ตราสินค้าของ PPG กับบุคคลที่สาม         |
|           |   | และห้ามนำตราสินค้าและผลิตภัณฑ์                               |
|           |   | ที่ระบุในสัญญาไปดำเนินการอื่นใดนอกเหนือไปจากการประชาสัมพันธ์      |
|           |   | และการจำหน่ายผลิตภัณฑ์ของ PPG เท่านั้น                        |
+-----------+---+--------------------------------------------------------+
| การบ      | : | - คู่สัญญาทั้ง 2                                            |
| อกเลิกสัญญา |   | ฝ่ายสามารถบอกเลิกสัญญาได้โดยทำเป็นลายลักษณ์อักษรแจ้งให้ทราบ      |
|           |   |                                                        |
|           |   | - กรณีที่บริษัทอยู่ในสถานะหนี้สินล้นพ้นตัว หรือถูกพิพากษาให้ล้มละลาย     |
|           |   | หรือถูกพิทักษ์ทรัพย์ หรือมีมติให้ปิดกิจการ                          |
|           |   |                                                        |
|           |   | -                                                      |
|           |   | กรณ                                                    |
|           |   | ีที่มีการเปลี่ยนเจ้าของหรือโอนหรือขายหุ้นของผู้ถือหุ้นที่มีอำนาจควบคุมบริษัท |
+-----------+---+--------------------------------------------------------+

3.4.2 สัญญาระหว่างบริษัทกับ Wattyl (สัญญาการรับการสนับสนุนด้านเทคโนโลยีด้านการผลิต)

+-----------+---+--------------------------------------------------------+
| วันที่ทำสัญญา | : | 14 ตุลาคม 2545                                          |
+-----------+---+--------------------------------------------------------+
| คู่สัญญา     | : | Wattyl Australia Pty Limited (“Wattyl”) กับ             |
|           |   |                                                        |
|           |   | บริษัท วัททิล ไดเมท (สยาม) จำกัด (“บริษัท”)                   |
+-----------+---+--------------------------------------------------------+
| ภาระหน้า   | : | - Wattyl เป็นผู้คิดค้น พัฒนา ผลิต ทำการตลาด                   |
| ที่ของคู่สัญญา |   | และจำหน่ายสินค้าเกี่ยวกับสีวัททิลที่ผลิตและจำหน่ายในประเทศไทย       |
|           |   | รวมทั้งเป็นเจ้าของสิทธิบัตรเกี่ยวกับเทคโนโลยีและสินค้า รูปแบบ        |
|           |   | เครื่องหมายการค้า ลิขสิทธิ์ ข้อมูลที่เป็นความลับ สิทธิ์ในการใช้ชื่อ       |
|           |   | “WATTYL” และอื่นๆ (รวมเรียกว่าทรัพย์สินทางปัญญา)               |
|           |   |                                                        |
|           |   | - บริษัทเป็นผู้ได้รับอนุญาตให้ใช้ทรัพย์สินทางปัญญาของ Wattyl         |
|           |   | ในการผลิต กระจายสินค้า                                    |
|           |   | และจำหน่ายสินค้าเฉพาะตลาดภายในประเทศไทย                   |
|           |   | รวมทั้งได้รับการแต่งตั้งให้เป็นผู้จัดจำหน่ายสินค้ายี่ห้อ Wattyl ยี่ห้อ      |
|           |   | Wasser และยี่ห้อ Granosite แต่เพียงผู้เดียวในประเทศไทย         |
+-----------+---+--------------------------------------------------------+
| ระย       | : | 3 ปี (ตั้งแต่เดือนกันยายน 2550 ถึงเดือนมิถุนายน 2553)            |
| ะเวลาผูกพัน |   |                                                        |
|           |   | ภายใน 6 เดือนก่อนครบกำหนดอายุสัญญา                         |
|           |   | คู่สัญญ                                                   |
|           |   | าฝ่ายใดฝ่ายหนึ่งสามารถส่งหนังสือแจ้งความประสงค์ขอต่ออายุสัญญาออกไป |
|           |   | ซึ่งจะสามารถต่ออายุสัญญาได้อีกคราวละ 3 ปี                      |
+-----------+---+--------------------------------------------------------+
| ค่าลิขสิทธิ์   | : | ร้อยละ 2 ของยอดขายสินค้าสุทธิ ชำระเป็นรายไตรมาสภายใน 45      |
| (Royalty  |   | วันนับจากวันสิ้นไตรมาส หรือภายใน 14 วันนับจากวันที่สัญญาถูกยกเลิก    |
| Fee)      |   |                                                        |
+-----------+---+--------------------------------------------------------+
| เงื่อนไขอื่น  | : | - คู่สัญญาจะต้องลงนามใน Share Sale Agreement ให้เป็นที่เรียบร้อย |
|           |   | (เงื่อนไขบังคับก่อน)                                        |
|           |   |                                                        |
|           |   | - บริษัทจะต้องทำประกันความเสียหายต่อการผลิต                   |
|           |   | และการจำหน่ายสินค้าในวงเงินประกันความเสียหายไม่น้อยกว่า 20      |
|           |   | ล้านบาท (ยี่สิบล้านบาทถ้วน)                                  |
|           |   |                                                        |
|           |   | - กรณีบริษัทผิดนัดชำระให้แก่ Wattyl                           |
|           |   | บริษัทจะต้องชำระดอกเบี้ยผิดนัดในอัตราร้อยละ 10 ของยอดผิดนัดชำระ   |
|           |   | นับจากวันที่ผิดนัดชำระถึงวันที่ชำระเสร็จสิ้น                        |
|           |   |                                                        |
|           |   | - บริษัทจะต้องอนุญาตให้เจ้าหน้าที่ฝ่ายบัญชีหรือผู้สอบบัญชีของ Wattyl    |
|           |   | เข้าไปตรวจสอบข้อมูลบัญชี                                    |
|           |   | และให้ความร่วมมือในการตรวจสอบข้อมูลดังกล่าว                   |
|           |   |                                                        |
|           |   | - ทาง Wattyl จะแจ้งมายังบริษัทเป็นลายลักษณ์อักษรไม่น้อยกว่า 10    |
|           |   | วันทำการ หาก Wattyl                                     |
|           |   | ประสงค์ให้ผู้สอบบัญชีรับอนุญาตทำการตรวจสอบงบการเงินของบริษัท      |
|           |   | ทั้งนี้หากยอดขายสินค้าสุทธิมากกว่ายอดขายที่บริษัทแจ้งไปยัง Wattyl     |
|           |   | ทุกสิ้นไตรมาสเกินกว่าร้อยละ 7 บริษัทจะต้องดำเนินการดังนี้           |
|           |   |                                                        |
|           |   |   1) บริษัทจะต้องรับผิดชอบชำระค่าตรวจสอบบัญชีให้แก่ Wattyl       |
|           |   |                                                        |
|           |   |   2) บริษัทจะต้องปรับปรุงบัญชียอดขายสุทธิรายไตรมาส              |
|           |   |                                                        |
|           |   |   3) บริษัทจะต้องชำระเงินค่าลิขสิทธิ์ส่วนต่างพร้อมดอกเบี้ยที่เกิดขึ้น     |
|           |   |                                                        |
|           |   | - ในช่วงระหว่างสัญญามีผลบังคับใช้ และภายใน 7                  |
|           |   | ปีนับจากวันที่สิ้นสุดสัญญา บริษัทยังคงต้องจัดเก็บข้อมูลแยกทุกประเภทไว้    |
|           |   | เผื่อกรณีที่ทาง Wattyl ประสงค์จะขอดูข้อมูล                      |
+-----------+---+--------------------------------------------------------+
| การบ      | : | 1) บริษัทผิดเงื่อนไขข้อใดข้อหนึ่งในสัญญา                         |
| อกเลิกสัญญา |   | และไม่สามารถดำเนินการแก้ไขได้ภายใน 30                      |
|           |   | วันนับจากวันที่ได้รับแจ้งเป็นลายลักษณ์อักษรจาก Wattyl              |
|           |   |                                                        |
|           |   | 2) บริษัทผิดเงื่อนไขข้อใดข้อหนึ่งในสัญญาซ้ำแล้วซ้ำอีก                |
|           |   |                                                        |
|           |   | 3) ผู้บริหารหรือพนักงานของบริษัทมีการกระทำที่ไม่เหมาะสม           |
|           |   | ซึ่งส่งผลกระทบเสียหายต่อชื่อ กู๊ดวิลล์ ชื่อเสียง หรือผลประโยชน์ ของ    |
|           |   | Wattyl                                                 |
|           |   |                                                        |
|           |   | 4) – กรณีที่บริษัทมีการเปลี่ยนแปลงกรรมการ,                     |
|           |   | มีการโอนหุ้นมากกว่าร้อยละ 30 ภายใน 1 ปี                      |
|           |   |                                                        |
|           |   | หรือมีการเปลี่ยนแปลงการบริหารของบริษัท โดยไม่ได้รับความเห็นชอบจาก |
|           |   | Wattyl เป็น                                             |
|           |   |                                                        |
|           |   | ลายลักษณ์อักษร หรือ                                        |
|           |   |                                                        |
|           |   | - บริษัทขอเข้าสู่กระบวนการฟื้นฟูกิจการ หรือขอชำระบัญชีเลิกกิจการ หรือ |
|           |   |                                                        |
|           |   | - บริษัทถูกพิทักษ์ทรัพย์ หรือ                                   |
|           |   |                                                        |
|           |   | - ผู้บริหารบริษัทมีความขัดแย้งกันภายใน ซึ่งทาง Wattyl             |
|           |   | มีความเห็นว่าความขัดแย้งดังกล่าวส่งผลเสียหายต่อบริษัท              |
|           |   |                                                        |
|           |   | 5) บริษัทไม่สามารถดำเนินธุรกิจต่อไปได้อย่างปกติ                  |
|           |   |                                                        |
|           |   | 6) บริษัทไม่สามารถจ่ายชำระค่าตอบแทนให้แก่ Wattyl ได้ตามเงื่อนไข  |
|           |   |                                                        |
|           |   | 7) บริษัทโอนสิทธิหรือขายสิทธิที่บริษัทได้รับตามสัญญาฉบับนี้ให้แก่บุคคลอื่น   |
|           |   |                                                        |
|           |   | 8) บริษัทกระทำผิดเกี่ยวกับทรัพย์สินทางปัญญาของ Wattyl            |
+-----------+---+--------------------------------------------------------+
| ขอ        | : | สัญญาฉบับนี้อยู่ภายใต้ขอบเขตอำนาจกฎหมายของรัฐ New South Wales  |
| บเขตอำนาจ |   | ประเทศออสเตรเลีย                                        |
| ของกฎหมาย |   |                                                        |
+-----------+---+--------------------------------------------------------+

3.5 ผลกระทบต่อสิ่งแวดล้อม

ผลิตภัณฑ์สี
เป็นผลิตภัณฑ์ที่มีส่วนประกอบสำคัญที่ใช้ในการผลิตเป็นสารเคมีที่อาจมีผลกระทบต่อสิ่งแวดล้อม อาทิ
การเกิดมลภาวะทางน้ำ (น้ำเสีย) ขยะปฏิกูลหรือวัสดุใช้แล้วที่อาจเป็นอันตราย
ฝุ่นและกลิ่นไอสารเคมี รวมทั้งเสี่ยงต่อการเกิดอัคคีภัย แต่อย่างไรก็ตาม
ที่ตั้งของบริษัทอยู่ในนิคมอุตสาหกรรม
ซึ่งมีข้อปฏิบัติและมาตรการป้องกันผลกระทบต่อสิ่งแวดล้อมที่บังคับใช้อยู่ นอกจากนี้
บริษัทได้มุ่งเน้นและให้ความสำคัญกับการปฏิบัติเพื่อป้องกันและลดผลกระทบต่อสิ่งแวดล้อมอย่างเคร่งครัดและสม่ำเสมอมาโดยตลอด
โดยมีการให้ความรู้และฝึกอบรมกับพนักงาน รวมทั้งมีข้อปฏิบัติเกี่ยวกับระเบียบการทำงาน
และข้อควรระมัดระวังในการปฏิบัติการเพื่อลดผลกระทบต่อสิ่งแวดล้อม
และโอกาสที่จะเกิดอันตรายจากการปฏิบัติงาน นอกจากนี้
บริษัทได้ร่วมมือกับหน่วยงานภาครัฐและเอกชนจัดทำโครงการต่างๆ
ที่จะช่วยลดผลกระทบต่อสิ่งแวดล้อม เช่น
โครงการอนุรักษ์พลังงานของกองทุนเพื่อส่งเสริมการอนุรักษ์พลังงาน โครงการ Value
Engineering (VE) ของกรมพัฒนาพลังงานทดแทนฯ ร่วมกับสถาบันวิจัยพลังงาน
จุฬาลงกรณ์มหาวิทยาลัย โครงการเทคโนโลยีสะอาด (Clean Technology: CT)
ของศูนย์เทคโนโลยีโลหะและวัสดุแห่งชาติ สำนักงานพัฒนาวิทยาศาสตร์และเทคโนโลยีแห่งชาติ
ร่วมกับ จุฬาลงกรณ์มหาวิทยาลัย โครงการ Green Partner ของบริษัท โซนี่ (ประเทศไทย)
จำกัด และ โครงการ ISO 14001
โดยร่วมกับสำนักงานมาตรฐานอุตสาหกรรมและสถาบันเพิ่มผลผลิตไทย ซึ่งกำลังเริ่มโครงการ
คาดว่าจะแล้วเสร็จภายในกลางปี 2552
ซึ่งโครงการนี้จะทำให้การควบคุมผลกระทบต่อสิ่งแวดล้อมมีประสิทธิภาพดีขึ้นมาก

3.6 งานที่ยังไม่ได้ส่งมอบ

-ไม่มี-